L 218/82 Jurnalul Oficial al Uniunii Europene 13.8.2008 DECIZII ADOPTATE ÎN COMUN DE CĂTRE PARLAMENTUL EUROPEAN ŞI CONSILIU DECIZIA NR. 768/2008[CE A PARLAMENTULUI EUROPEAN ȘI A CONSILIULUI din 9 iulie 2008 privind un cadru comun pentru comercializarea produselor și de abrogare a Deciziei 93/465/CEE a Consiliului (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 95, având în vedere propunerea Comisiei, având în vedere avizul Comitetului Economic şși Social European (!), după consultarea Comitetului Regiunilor, hotărând în conformitate cu procedura prevăzută la arti- colul 251 din tratat (?), întrucât: (1) La data de 7 mai 2003, Comisia a emis o comunicare către Consiliu şi Parlamentul European intitulată „Ameliorarea punerii în aplicare a directivelor «noua abordare”. În Rezoluția sa din 10 noiembrie 2003 (?), Consiliul a recunoscut importanța noii abordări ca un model de reglementare adecvat și eficient, care permite inovarea tehnologică și sporeşte competitivitatea industriei europene, şi a confirmat necesitatea de a extinde aplicarea principiilor noii abordări la noi domenii, recunoscând în acelaşi timp nevoia unui cadru mai clar de evaluare a conformității, de acreditare şi de supraveghere a pieţei. (2) Prezenta decizie stabileşte principii comune şi dispoziții de referință menite să se aplice în întreaga legislație sectorială, astfel încât să confere o bază coerentă pentru revizuirea și reformarea legislației respective. Prin urmare, prezenta () JO C 120, 16.5.2008, p. 1. (?) Avizul Parlamentului European din 21 februarie 2008 (nepublicat încă în Jurnalul Oficial) și Decizia Consiliului din 23 iunie 2008. () JO C 282, 25.11.2003, p. 3. decizie constituie un cadru general de natură orizontală pentru legislația ulterioară de armonizare a condițiilor de comercializare a produselor și un text de referință pentru legislația în vigoare. Prezenta decizie prevede, sub forma unor dispoziții de referință, definiții și obligații generale pentru operatorii economici și o serie de proceduri de evaluare a con- formității, dintre care legislatorul poate alege în mod corespunzător. De asemenea, prezenta decizie stabileşte norme pentru marcajul CE. Pe lângă acestea, sunt prevăzute dispoziții de referință cu privire la cerințele pe care organismele de evaluare a conformității trebuie să le îndeplinească pentru a fi notificate Comisiei ca autorităţi competente să aplice procedurile relevante de evaluare a conformității și cu privire la procedurile de notificare. În plus, prezenta decizie include dispoziții de referință cu privire la procedurile referitoare la produsele care prezintă un risc, astfel încât să se asigure siguranța pieței. La elaborarea legislației cu privire la un produs care face deja obiectul altor acte comunitare, respectivele acte trebuie să fie luate în considerare, pentru a garanta coerența întregii legislații care reglementează același produs. Cu toate acestea, specificul necesităților la nivel sectorial poate constitui motiv de a se recurge la alte soluții de reglementare. Acesta este, în special, cazul în care în sectorul respectiv sunt deja în vigoare sisteme juridice cuprinzătoare, cum ar fi, de exemplu, domeniul produselor alimentare şi furajelor, al produselor cosmetice și produse- lor din tutun, organizarea comună a pieţei produselor agricole, legislația fitosanitară, legislația privind sângele și ţesuturile umane, produsele medicamentoase de uz uman şi veterinar şi produsele chimice, sau cazul în care specificul sectorului impune o adaptare adecvată a principiilor comune şși a dispozițiilor de referință, cum ar fi, de exemplu, în domeniile dispozitivelor medicale, materialelor de construcții și echipamentelor marine. Astfel de adaptări se pot aplica, de asemenea, modulelor prezentate în anexa Il.